[{"text_idx": "#000003", "text": "Jaanika Palmi lugemispa\u0308evik: lasteraamatud, mis sillutavad tee kevadesse"}, {"text_idx": "#000005", "text": "U\u0308sna mitu raamatupoodidesse jo\u0303udnud lasteraamatut aitavad toime tulla keerulise maailmakorraga ja na\u0308itavad teed kevadesse, lausus Jaanika Palm seekordses lugemispa\u0308evikus."}, {"text_idx": "#000006", "text": "Kui va\u0308ljas on veebruar ja orgudes ruskavad pajud (nagu Viivi Luik tabavalt on so\u0303nastanud), tahaksid ilmselt paljud meist teki all kerra to\u0303mbuda ja oodata, kuniks ja\u0308a\u0308purikad tilkuma hakkavad ja esimesed lumikellukesed ninad la\u0308bi mullakihtide vapralt pa\u0308ikese poole sirutavad. Eriti keerukas on olnud ta\u0308navune aasta, kui maailma kohal on hirme rohkem kui kunagi varem meie eluea jooksul ning mistahes keeles esitatud palved ei na\u0308i aitavat. U\u0308ks, mis on kindel \u2013 kannatuski tuleb ja la\u0308heb, ja kirjandus saab ja peab olema raskel hetkel toeks nii va\u0308ikestele kui suurtele inimestele."}, {"text_idx": "#000007", "text": "On inimesi, kes leiavad parima vo\u0303imaluse olevat tekkinud olukorrale julgelt silma vaadata ja nii maailma asjades selgust saada. Sellistele lugejatele sobib suurepa\u0308raselt Indrek Koffi pildiraamat \"Kes vo\u0303idab?\" (illustreerinud Oksana Drachkovska, to\u0303lkinud Katja Novak, kirjastus Ha\u0308rra Tee & proua Kohvi 2023). Tegemist on tirelko\u0308ites teosega, millest u\u0308ks pool on eesti, teine ukraina keeles, raamatu keskel saavad erikeelelised tekstid so\u0303bralikult kokku."}, {"text_idx": "#000008", "text": "Teose keskmes on so\u0303da, seda ku\u0308ll u\u0308ldistatud kujul, kuid siiski konkreetsel ja valusal na\u0308itel. Enamik meist teab ku\u0308ll seda tunnet, mis Koffi tekstist vastu kajab, kuid vaid va\u0308hesed suudavad selle tunde jaoks so\u0303nu leida. Koff oskab ja suudab. Ta toob alustuseks mo\u0303juva vo\u0303rdluse: \"So\u0303ja ajal langeb taevast vihma ja lume asemel pomme, tuulega koos vihisevad kuulid\"."}, {"text_idx": "#000009", "text": "Seeja\u0308rel arutleb ta so\u0303ja mo\u0303ttetuse u\u0308le ja ma\u0308rgib, et kuigi see ko\u0303ik a\u0308ra ma\u0308a\u0308rib, ei mo\u0303ista ometi ko\u0303ik inimesed selle mo\u0303ttetust ja ja\u0308tkavad oma tegevust. Miks nad ku\u0308ll ei saa aru, et so\u0303da ku\u0308lvab hirmu, valu ja segadust, po\u0303hjustab meeletul hulgal kannatusi, et see rikub ko\u0303ik a\u0308ra, ma\u0308a\u0308rib ko\u0303ik a\u0308ra, ku\u0308sib Koff."}, {"text_idx": "#000010", "text": "Siiski ei ja\u0308ta autor meid va\u0308ljapa\u0308a\u0308smatusse meeleheitesse: \"Ainult u\u0308hte asja ei saa so\u0303da vo\u0303tta. Lootuse peale so\u0303ja hammas ei hakka. Ei hakka! Pole lootustki!\". Ei ole kahtlustki, et me usume seda koos temaga."}, {"text_idx": "#000011", "text": "Koffi raamat on suurepa\u0308rane avamaks arutlust so\u0303ja teemadel. Selles on kirjas paljud hirmud ja ku\u0308simused, mis lastega so\u0303ja algusest saadik on kaasas ka\u0308inud. Ehk aitab teos neile ku\u0308simustele vastuseid saada ja hirme kui mitte hajutada, siis va\u0308hemalt veidigi leevendada."}, {"text_idx": "#000012", "text": "Raamatu mo\u0303juvuses on suur roll Ukraina illustraatoril Oksana Drachkovskal, kes peamiselt so\u0303java\u0308erohelise erinevaid varjundeid ja tumehalle-musti va\u0308rvitoone kasutades loob Koffi tekstiga terviku. Justkui ro\u0303hutamaks tumedamate toonide ko\u0303rval olevat lootust, on kunstnik na\u0308puotsaga, kuid siiski kindla ka\u0308ega lisanud ka telliskivipunast, eredamat rohelist ja valget."}, {"text_idx": "#000013", "text": "Helgema meeleolu otsija vo\u0303ib ka\u0308tte vo\u0303tta u\u0308le mitme aasta pildiraamatu avaldanud Piret Raua va\u0308rske teose \"Ja\u0308rve kiri\" (kirjastus Ta\u0308napa\u0308ev 2023). See on nii teksti kui illustratsioonide poolest imekena ja poeetiline raamat igatsusest millegi vo\u0303i kellegi ja\u0308rele ja julgusest sellest ko\u0303igepealt so\u0303brale, seeja\u0308rel aga ka oma igatsuse objektile ra\u0308a\u0308kida."}, {"text_idx": "#000014", "text": "Nimelt tunneb ja\u0308rv so\u0303nulseletamatut igatsust mere ja\u0308rele, keda ta kunagi kohanud pole. Kui siis ootamatult ja\u0308rve kukkunud pudel teeb talle ettepaneku oma tunded so\u0303nadesse valada, otsustab ja\u0308rv pudeli no\u0303u kuulda vo\u0303tta. Kiri, mis mitmete takistuste kiuste adressaadini jo\u0303uab, osutub imeliseks luuletuseks, mis puudutab ko\u0303iki, kes seda kuulevad, ja teeb nad o\u0303nnelikuks."}, {"text_idx": "#000015", "text": "Raua lugu on mo\u0303nusalt lahtine ja pakub vo\u0303imalusi va\u0308ga erinevateks to\u0303lgendusviisideks. Igale lugejale on ja\u0308etud ruumi oma kogemuse loosse kirjutamiseks ja oma ja\u0308relduste tegemiseks. Siinkohal ongi paslik taaskord meenutada, et pildiraamatud pole ainult mudilaste pa\u0308rusmaa, vaid nii mo\u0303nigi neist sobib suurepa\u0308raselt ka teismelise vo\u0303i ta\u0308iskasvanu lugemislauale. Veel parem aga on, kui va\u0308ikesed ja suured (pildi)raamatu juures kokku saavad ja nii ilusaid u\u0308hiseid ma\u0308lestusi loovad."}, {"text_idx": "#000017", "text": "Applegate pole eesti lugejale vo\u0303o\u0303ras, vo\u0303iks isegi o\u0308elda, et tema teoseid juba teatakse oodata. Varemalt on talt eesti keeles ilmunud na\u0308iteks \"U\u0308ks ja ainus Ivan\" (2014), \"Soovipuu\" (2019) ning \"U\u0308mikarude ku\u0308la\" (2022), mis juhivad ta\u0308helepanu loomade o\u0303iglasele kohtlemisele, puude olulisele rollile meie elus ning o\u0308kosu\u0308steemi terviklikkuse ta\u0308htsusele."}, {"text_idx": "#000018", "text": "Hiljuti raamatupoodidesse jo\u0303udnud \"Veidrik\" kannab samuti loodushoiulist templit, kuid seekord tuuakse jo\u0303ulisemalt keskmesse pa\u0308riselu, mitte fantaasiailm. Nimelt po\u0303hineb teos Ameerika U\u0308hendriikides, Californias Monterey Bay akvaariumis su\u0308ndinud lugudel. Seal leitakse orvuks ja\u0308a\u0308nud saarmapoegadele kasuemad, kes loomakestele saarmaks olemise suurt kunsti o\u0303petavad. Kui o\u0303ppeperiood la\u0308bi, saab noorsaarmad loodusesse taasasustada. Vaatamata tugevale realistlikule po\u0303hjale on loo edastamiseks valitud lu\u0308u\u0308riline vorm \u2013 tegemist on vabava\u0308rsilise jutustusega, mille to\u0303lget saab ainult kiita."}, {"text_idx": "#000020", "text": "Kui inimesed Veidriku terveks ravituna tagasi leiukohta viivad, leiab ma\u0308nguhimuline loomake peagi saarmaso\u0303brad, kellega koos tore parves elada, nagu saarmastel ikka kombeks on. Paraku aga satub Veidrik oma liigse usaldamise ja uljuse to\u0303ttu mo\u0303ne aasta pa\u0308rast taas inimeste hoole alla."}, {"text_idx": "#000021", "text": "Nu\u0308u\u0308d saab Veidrikust Jazz, kes o\u0303pib olema kasuema ning annab oma kasupoegadele metsikutesse vetesse naastes kaasa tarkuseterad, mis erinevad tema ema antutest ma\u0308rgatavalt. Ta soovitab va\u0308ikestel saarmastel vaatamata sellele, et mo\u0303nikord ollakse segaduses ja hirmunud, pidada alati meeles, et elu pole kartmiseks ja vesi on ma\u0308ngimiseks. Hea tarkus inimlastelegi eluteele kaasa vo\u0303tmiseks."}, {"text_idx": "#000022", "text": "Ester Urbala lugemispa\u0308evik: inimene looduse ru\u0308pes"}, {"text_idx": "#000023", "text": "Elisa-Johanna Liiva lugemispa\u0308evik: ma\u0308rts \u2013 kirjarahva pidukuu"}, {"text_idx": "#000024", "text": "Ester Urbala lugemispa\u0308evik: uut kirjandust su\u0308nnib kogu aeg"}, {"text_idx": "#000025", "text": "Elisa-Johanna Liiva lugemispa\u0308evik: veebruari kaamoses (roheluse poole vaadates)"}, {"text_idx": "#000026", "text": "Jaanika Palmi lugemispa\u0308evik: ga\u0308ngstereid, no\u0303idu, koletisi ja muud jubedat"}, {"text_idx": "#000027", "text": "Ester Urbala lugemispa\u0308evik: vabadus alustada lo\u0303pust"}, {"text_idx": "#000028", "text": "Jaanika Palmi lugemispa\u0308evik: luuleteosed ja so\u0303natud raamatud"}, {"text_idx": "#000031", "text": "Laura Kalle: teater ei peaks ainult paitama"}, {"text_idx": "#000035", "text": "Hannes Kaljuja\u0308rv: kuigi \"Pa\u0308ikesepoisid\" on komo\u0308o\u0308dia, on ses ka nukraid toone"}, {"text_idx": "#000037", "text": "Rein Pakk: tehtud to\u0308o\u0308d mind enamasti ei kummita, pigem kummitavad tegemata to\u0308o\u0308d"}, {"text_idx": "#000040", "text": "Tarrvi Laamann: selleks, et midagi teha, peab olema hea tuju"}, {"text_idx": "#000041", "text": "Indrek Hirve luuletused. Kuus luuletust su\u0308gisarmastusest"}, {"text_idx": "#000042", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000044", "text": "Avalik debatt Eesti akadeemilise muusikahariduse raskustest"}, {"text_idx": "#000046", "text": "Proovi ja\u0308rele: soojendusharjutused Klassikaraadio muusikapa\u0308eva viktoriiniks"}, {"text_idx": "#000048", "text": "Ain Anger: kui teha koomilist ooperit, siis seda tuleb teha va\u0308ga to\u0303siselt"}, {"text_idx": "#000049", "text": "Astrid Laupmaa: NFT-kunst ja\u0308a\u0308b Eestis ta\u0308helepanuta"}, {"text_idx": "#000050", "text": "Mehhikos eesti kunstnike na\u0308ituse avanud kuraator: olen Eestis olles nii palju o\u0303ppinud"}, {"text_idx": "#000052", "text": "Loodusmuuseumi seenena\u0308itus tegi taasiseseisvunud Eesti ku\u0308lastajarekordi"}, {"text_idx": "#000055", "text": "Galerii: loodusmuuseumi na\u0308itusel saab enne metsa minemist endale seened selgeks teha"}, {"text_idx": "#000056", "text": "Edetabel. Aasta parimad albumid 2022"}, {"text_idx": "#000057", "text": "Aasta parimad albumid 2022. Isiklikud edetabelid"}, {"text_idx": "#000058", "text": "U\u0308levaade. Aasta parimad lood 2022"}, {"text_idx": "#000061", "text": "Arvustus. Zetode \"La\u0308tsi pitto\" on pealkirjale vastav ku\u0308te"}, {"text_idx": "#000062", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]